જીવીકાકીએ એ પેઢીઓથી હાસવેલી જમીન વેંસી જ નઈ, પણ પસી તો ઈમાં એવું થ્યું કે જીવીકાકીની જમીન ન મળે તો રોડ અધવસાળે ઉભો રૈ જાય, એક પા ફેક્ટરી ને એક પા નદી, ઈમાં વસાળે જીવીકાકીની જમીન, એટલે તમારા મોટા સાયબુ ઈને મનાવવા ગ્યા, જીવીકાકીને કીધું કે ફેક્ટરી બનશે તો કેટલાંયને નોકરી મળશે, કેટલાંયના ઘર હાલશે ને તમને આશીરવાદ મળે, તમે જમીન ન આપો તો ઈમાં વિઘન પડે, રોડ ક્યાં બાંધવો એવી મૂંઝવણેય થઈ.